Diari Oficial de la Generalitat Valenciana


Sumari del DOGV 6016, del 19-05-2009 (2009/5534)

CORRECCIÓ d'errades de l'Ordre de 27 de febrer de 2009, de la Conselleria de Benestar Social, per la qual s'aproven les bases per a la concessió d'ajudes i subvencions per a atenció a persones amb discapacitat o amb malaltia mental i per a la promoció de l'accessibilitat, i es fa pública la seua convocatòria per a l'any 2009.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6016

Data del DOGV
:   19-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5534


Data del document
:   15-05-2009

Organisme emissor
:   Conselleria de Benestar Social

Tipus de document
:   Correcció d'errades

Correcció d'errades

 Descriptors 

:   * discapacitat
    * senyalització
    * ajuda pública
    * administració local
    * equipament social
    * discapacitat psíquic
    * prestació social
    * mitjans per a discapacitats
    * ajuda als discapacitats
    * societat sense fins de lucre
    * suport econòmic
    * servei social

CORRECCIÓ d'errades de l'Ordre de 27 de febrer de 2009, de la Conselleria de Benestar Social, per la qual s'aproven les bases per a la concessió d'ajudes i subvencions per a atenció a persones amb discapacitat o amb malaltia mental i per a la promoció de l'accessibilitat, i es fa pública la seua convocatòria per a l'any 2009. [2009/5534]  
En el Diari Oficial de la Comunitat Valenciana número 5.965, de 2 de març de 2009, es va publicar l'Ordre de 27 de febrer de 2009, de la Conselleria de Benestar Social, per la qual s'aproven les bases per a la concessió d'ajudes i subvencions per a atenció a persones amb discapacitat o amb malaltia mental i per a la promoció de l'accessibilitat, i es fa pública la seua convocatòria per a l'any 2009.  
Advertida una errada en l'article 16 de la dita Ordre, així com l'omissió en la disposició adicional primera, Finançament, d'una de les línies de subvenció destinades a finançar les ajudes previstes en esta, es procedix a la seua rectificació, d'acord amb el que disposa l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú:  
1. Article 16. Resolució. On diu:   
«Formulada proposta de resolució per les direccions territorials de Benestar Social, el director general de Persones amb Discapacitat i Dependència, per delegació del conseller de Benestar Social, resoldrà sobre la petició de subvenció o ajuda, a excepció de les ajudes i prestacions econòmiques individuals per a les persones amb discapacitat incloses en el títol IV d'esta ordre.»;  
Ha de dir:   
«Formulada proposta de resolució per les direccions territorials de Benestar Social, el director general de Persones amb Discapacitat i Dependència, per delegació del conseller de Benestar Social, resoldrà sobre la petició de subvenció o ajuda, a excepció de les ajudes i prestacions econòmiques individuals per a les persones amb discapacitat incloses en el títol IV d'esta ordre, que seran resoltes pels directors territorials de Benestar Social, per delegació del conseller de Benestar Social.».  
2. Disposició addicional primera, Finançament. S'hi introduïx el text següent:  
«Denominació: Respir familiar.  
Línia de subvenció: T5346/000/09 (capítol IV)  
Consignació pressupostària: 119.530,00 euros.  
Procedència i quantia dels fons:  
Propis no condicionats: 119.530,00 euros.»  
València, 15 de maig de 2009.- El conseller de Benestar Social i vicepresident tercer del Consell: Juan Gabriel Cotino Ferrer.